Små, lange og slanke, blankt brunlige løpebiller. Hodet er trekantet, på oversiden delt i tre store lober skilt av furer. Antennene er perlekjede-formede, nokså kraftige, de ytterste leddene med tallrike hår i den ytre delen, fasettøynene nokså store. Pronotum er rundet, lengre enn bredt, med tre dype lengdefurer. Dekkvingene er jevnbrede med kraftige punktrader. Beina er korte og kraftige.